cyanic-selkie/wikianc huggingface dataset:
भारत में पशुवध
पशुओं का वध, भारत में एक विवाद का विषय है और इसमें भी गाय का वध तो अत्यन्त भावनात्मक विषय है। इसका कारण यह है कि हिन्दू, बौद्ध, जैन, सिख और पारसी धर्म पशुओं को प्रिय और सम्मान-योग्य मानते हैं। दूसरी ओर इस्लाम और अन्य अभारतीय धर्म पशुओं के मांस को खाद्य के रूप में स्वीकार करते हैं। केरल, गोवा, पश्चिम बंगाल और पूर्वोत्तर भारत के राज्यों को छोड़कर भारत के अधिकांश राज्यों में मवेशी वध के खिलाफ कानून लागू है। २६ अक्टूबर २००५ को, भारत के सर्वोच्च न्यायालय ने एक ऐतिहासिक निर्णय में भारत में विभिन्न राज्य सरकारों द्वारा बनाए गए गोहत्या विरोधी कानूनों की संवैधानिक वैधता को बरकरार रखा।   भारत के २८ राज्यों में से २० राज्यों में गायों के वध या बिक्री पर रोक लगाने वाले, वध की गई गाय के अधिनियम को विनियमित करने वाले विभिन्न कानून थे। अरुणाचल, असम, गोवा, केरल, तमिलनाडु, मिजोरम, मेघालय, मणिपुर, नागालैंड, त्रिपुरा और पश्चिम बंगाल ऐसे राज्य हैं जहां गोहत्या पर कोई प्रतिबंध नहीं है।     भारत में मौजूदा मांस निर्यात नीति के अनुसार, गोमांस (गाय, बैल और बछड़े का मांस) का निर्यात प्रतिबंधित है।  मांस में अस्थि, शव, भैंस का आधा शव भी प्रतिबंधित है और इसे निर्यात करने की अनुमति नहीं है। निर्यात के लिए केवल भैंस के कमजोर मांस, बकरी और भेड़ और पक्षियों के मांस की अनुमति है।      भारत को लगता है कि हड्डियों के साथ मांस पर प्रतिबंध के साथ केवल हड्डी रहित मांस के निर्यात पर प्रतिबंध से भारतीय मांस की ब्रांड छवि बढ़ेगी। जानवरों के शवों को डिबोनिंग से कम से कम 24 घंटे पहले परिपक्वता के अधीन किया जाता है। माना जाता है कि हड्डी हटाने के संचालन के दौरान बाद में गर्मी प्रसंस्करण पैर और मुंह रोग वायरस को मारने के लिए पर्याप्त है।
इतिहास
शाकाहार पर गैर-भारतीयों और भारतीयों के विचारों के बीच कई विरोधाभास हैं। डीएन झा के 2009 के काम द मिथ ऑफ द होली काउ के अनुसार, उदाहरण के लिए, गायों सहित मवेशी प्राचीन काल में न तो हिंसात्मक थे और न ही पूजनीय थे, लेकिन उन्होंने वेदों, उपनिषदों या किसी अन्य हिंदू धर्मग्रंथों से कोई प्रमाण नहीं दिया था। वैदिक विद्वानों ने उन पर आरोप लगाया कि उन्होंने जानबूझकर संस्कृत शब्दों की गलत व्याख्या की। गृह्य सूत्र में यह सिफारिश की गई है कि अंतिम संस्कार समारोह के बाद शोक मनाने वालों को बीफ खाना चाहिए।  मार्विन हैरिस के अनुसार, वैदिक साहित्य विरोधाभासी है, कुछ में अनुष्ठान वध और मांस की खपत का सुझाव दिया गया है, जबकि अन्य मांस खाने पर एक निषेध का सुझाव देते हैं।
इतिहास के मुताबिक, प्राचीन भारत में सिंधु घाटी सभ्यता के समय से ही गोमांस और जंगली सूअर का व्यापक रूप से सेवन किया जाता था। वैदिक युग में पशुओं और गाय की बलि आम बात थी. 1500 और 500 ईसा पूर्व के बीच - मांस देवताओं को चढ़ाया जाता था और उसके बाद उसे दावतों में खाया जाता था।
जाली ईमेल
ईमेल स्पूफिंग एक जाली प्रेषक पते के साथ ई-मेल संदेशों की रचना है। ऐसा करना आसान है क्योंकि कोर प्रोटोकॉल में इसके प्रमाणन के लिए कोई तंत्र नहीं है। यह एक लैन के द्वारा या ट्रोजन घोड़ों का उपयोग कर एक बाहरी वातावरण से पूरा किया जा सकता है। स्पैम और फ़िशिंग ईमेल आम तौर पर संदेश की उत्पत्ति के बारे में प्राप्तकर्ता को गुमराह करते हैं।
तकनीकी विवरण
जब एक एसएमटीपी (SMTP) ईमेल भेजा जाता है, तो प्रारंभिक कनेक्शन का पता सूचना के दो टुकड़े प्रदान करता है:
-मेल प्राप्तकर्ता : - ईमेल के लिए दिया जाता है, जो ई-मेल पता निर्दिष्ट, अंत उपयोगकर्ता को सामान्य रूप से दिखाई नहीं देता है लेकिन " प्राप्त:" के हैडर भाग के रूप में मौजूद हो सकता है।
एक साथ इन्हें कभी कभी एक पारंपरिक कागज लिफाफे के साथ सादृश्य द्वारा संबोधित "लिफाफा " के रूप में करने के लिए भेजा जाता है।
जब एक बार प्राप्तकर्ता मेल सर्वर सिग्नल देता है की ये २ चीजे स्वीकार कर ली गयी है, तो प्रेषक तंत्र DATA भेजने का आदेश देता है और आम तौर पर कई हेडर आइटम भेजता है जैसे की
फ्रॉम :ch.sharma <ch.sharma@example.com> - प्राप्तकर्ता को दिखाई पता; लेकिन फिर, डिफ़ॉल्ट रूपभेजने वाले उस पते को कोई नहीं जांचता की वो भेजने क लिए अधिकृत है या नहीं।
प्राप्तकर्ता :-sharma Chotu <sharma.Chotu@example.com> इसी तरह से जाँच नहीं की गयी।
परिणाम ईमेल प्राप्तकर्ता के पते से आया होने के रूप में ईमेल देखता है जो कि इन: हैडर क अन्दर है ; वे कभी कभी पते से मेल खोजने के लिए सक्षम हो सकता है और अगर वे इस मेल का उत्तर देने की कोशिश करते है तो या तो ये 'मेल फ्रॉम'या फिर रिप्लाई to क पते पर जायेगा। लेकिन इन पतों में से कोई भी आम तौर पर विश्वसनीय नहीं है, तो स्वचालित उछाल संदेशों का backscatter उत्पन्न हो सकता है।
स्पैम और कीड़े (वर्म्स) का प्रयोग।
जलालाबाद (किर्गिज़स्तान)
जलालाबाद, जिसे किरगिज़ भाषा में जलालाबात ( किरगिज़: Жалалабат, अंग्रेज़ी: Jalalabat ) कहते हैं, मध्य एशिया के किर्गिज़स्तान देश का तीसरा सबसे बड़ा शहर है। यह किर्गिज़स्तान के पश्चिम में जलालाबाद प्रांत की राजधानी है और उज़बेकिस्तान के साथ लगी सरहद के पास प्रसिद्ध फ़रग़ना वादी के पूर्वोत्तरी छोर पर स्थित है। जलालाबाद अपने पानी के चश्मों के लिए मशहूर है। कहा जाता है कि इनका पानी पीने से और उसमें स्नान करने से बहुत सी बीमारियाँ ठीक हो जाती हैं। सोवियत संघ के ज़माने में यहाँ बहुत से हस्पताल बनाए गए थे और यहाँ से पानी बोतलों में किर्गिज़स्तान के अन्य हिस्सों में और दुनिया के अन्य भागों में निर्यात होता है। जलालाबाद के अधिकतर लोग उज़बेक समुदाय के हैं।
विवरण
ऐतिहासिक रेशम मार्ग की एक शाखा इस शहर से निकला करती थी और बहुत से यात्री यहाँ रुका करते थे। कहा जाता है कि इस शहर की स्थापना किसी 'जलाल-उद-दीन' नामक आदमी ने कारवानों को ठहरने के लिए जगह बनाने के लिए की। उसी के नाम पर इस शहर का नाम 'जलालाबाद' (यानि 'जलाल द्वारा आबाद') पड़ा। १९वीं सदी में ख़ोक़न्द के शासक ने यहाँ एक छोटा सा क़िला बनवाया और शहर उसके इर्द-गिर्द बड़ा होता चला गया। १८७० में रूसी साम्राज्य ने इस क्षेत्र पर क़ब्ज़ा कर लिया और उन्होंने एक छावनी और फ़ौजी अस्पताल बनाया।
किर्गिज़स्तान एक पहाड़ी इलाक़ा है इसलिए यहाँ रेलमार्ग कम हैं लेकिन देश के गिनती के रेलमार्गों में से एक यहाँ से चलकर ३० किमी पूर्वोत्तर में कोकजन्ग्गक ( Kökjanggak ) तक जाता है।
दया प्रकाश सिन्हा
दया प्रकाश सिन्हा (जन्म: २ मई १९३५, कासगंज, जिला एटा, उत्तर प्रदेश) एक अवकाशप्राप्त आई०ए०एस० अधिकारी होने के साथ-साथ हिन्दी भाषा के प्रतिष्ठित लेखक, नाटककार, नाट्यकर्मी, निर्देशक व चर्चित इतिहासकार हैं। प्राच्य इतिहास, पुरातत्व व संस्कृति में एम० ए० की डिग्री तथा लोक प्रशासन में मास्टर्स डिप्लोमा प्राप्त सिन्हा जी विभिन्न राज्यों की प्रशासनिक सेवाओं में रहे। साहित्य कला परिषद, दिल्ली प्रशासन के सचिव, भारतीय उच्चायुक्त, फिजी के प्रथम सांस्कृतिक सचिव, उत्तर प्रदेश संगीत नाटक अकादमी व ललित कला अकादमी के अध्यक्ष, उत्तर प्रदेश हिन्दी संस्थान, लखनऊ के निदेशक जैसे अनेकानेक उच्च पदों पर रहने के पश्चात सन् १९९३ में भारत भवन, भोपाल के निदेशक पद से सेवानिवृत्त हुए। नाट्य-लेखन के साथ-साथ रंगमंच पर अभिनय एवं नाट्य-निर्देशन के क्षेत्र में लगभग ५० वर्षों तक सक्रिय रहे सिन्हा जी की नाट्य कृतियाँ निरन्तर प्रकाशित, प्रसारित व मंचित होती रही हैं। अनेक देशों में भारत के सांस्कृतिक प्रतिनिधि के रूप में भ्रमण कर चुके श्री सिन्हा को कई पुरस्कार व सम्मान भी मिल चुके हैं।
जीवनी
दया प्रकाश सिन्हा का जन्म ब्रिटिश भारत के तत्कालीन संयुक्त प्रान्त आगरा व अवध (वर्तमान पश्चिमी उत्तर प्रदेश) में एटा जिले के कासगंज कस्बे में २ मई १९३५ को अयोध्यानाथ सिन्हा व स्नेहलता के घर हुआ था। पिता सरकारी नौकरी में थे अत: इधर-उधर स्थानान्तरण होने के कारण बालक दया प्रकाश को घर पर रहकर ही पढ़ना पड़ा। चौथी कक्षा में मैनपुरी के एक विद्यालय में स्थायी रूप से प्रवेश मिल सका।
फैजाबाद से हाई स्कूल्, तथा इलाहाबाद से इण्टरमीडिएट व बी०एससी० करने के बाद उनका मन हिन्दी साहित्य में एम०ए० करने का था किन्तु पिता की इच्छा को देखते हुए उन्होंने स्नातकोत्तर परीक्षा के लिए प्राच्य इतिहास, पुरातत्व व संस्कृति जैसा गम्भीर विषय चुना जिसमें उनकी विशेष रुचि थी। सन् १९५६ में इलाहाबाद विश्वविद्यालय से एम०ए० करने के पश्चात दो वर्ष तक आई०ए०एस० परीक्षा की तैयारी में जुटे रहे किन्तु गम्भीर अध्ययन के बावजूद अन्तिम पर्चा देते समय उनके नाक से खून बहने लगा जिससे वे अपने प्रयास में सफल न हो सके।
अन्तत: उन्होंने इलाहाबाद के सी०एम०पी० डिग्री कालेज में इतिहास विभाग के प्रवक्ता पद पर नियुक्ति पा ली और इलाहाबाद में रहकर अध्यापन कार्य के साथ-साथ अपने पिता की इच्छा पूर्ण करने हेतु पी०सी०एस० की तैयारी भी करते रहे। प्रथम प्रयास में ही उन्होंने उत्तर प्रदेश संघ लोक सेवा आयोग की पी०सी०एस० परीक्षा उत्तीर्ण कर ली। उनकी पहली पोस्टिंग बहराइच में हुई।
सन् १९६२ में कलकत्ता की रंगमंच अभिनेत्री प्रतिभा भारतीय से उनका विवाह हुआ। इस प्रकार उन्हें रंगमंच पर अभिनय करने के लिए मनचाहा साथी मिल गया। १९६५ में पहली पुत्री प्राची पैदा हुई तो दो वर्ष बाद उसका साथ देने घर में एक और नन्हीं कली आ गयी प्रतीची; इस प्रकार सिन्हा जी का परिवार भी पूर्ण हो गया। दोनों बेटियाँ भी माता-पिता के नक्शे-कदम पर चलने लगीं और अभिनय के क्षेत्र में उनका हाथ बँटाने लगीं।
विभिन्न प्रशासनिक पदों पर रहते हुए दया प्रकाश जी ने रंगमंच से रिश्ता कायम रक्खा और एक के बाद एक सफलता की सीढ़ियाँ चढ़ते चले गये। इस पर ब्रेक तब जाकर लगा जब सन् १९७८ में सोलह वर्षों तक साथ निभाकर उनकी जीवनसंगिनी उन्हें धोखा दे गयी। फीजी में मई १९७८ को उनकी कलाकार पत्नी प्रतिभा का अचानक दिल का दौरा पड़ने से देहान्त हो गया। सिन्हा अपनी दो-दो नाबालिग बेटियों को साथ लेकर भारत आ गये और नई दिल्ली में अपने छोटे भाई सीतेश आलोक के परिवार के साथ रहने लगे ताकि बच्चियों को माँ का न सही चाची का ही प्यार मिलता रहे।
सन् १९८४ में उन्हें आई०ए०एस० कैडर में पदोन्नत किया गया। यह पदोन्नति उनके पिछले कार्यानुभव को देखते हुए १९७६ से दी गयी थी। ३३ वर्षों तक विभिन्न पदों पर रहकर वे सन् १९९३ में सेवानिवृत्त हुए नोएडा के सेक्टर २६ में मकान बनाया जिसे उन्होंने नाम दिया "अयोध्या" और अपनी बड़ी बेटी प्राची व दामाद सोमेश रंजन के साथ रहने लगे। लेकिन दुर्भाग्य ने उनका यहाँ भी पीछा न छोड़ा; प्राची केवल ३२ वर्ष की अल्पायु में एक बेटे को अपने नाना के हाथों सौंप कर परलोक सिधार गयी।
दामाद ने अपने स्वसुर दयाप्रकाश की अनुमति लेकर दूसरा विवाह कर लिया और वे अब सिन्हा जी के पुत्र-धर्म का निर्वाह करते हुए उन्हीं के साथ नोएडा में रह रहे हैं। उनका नाती अपनी मौसी अर्थात् सिन्हा जी की छोटी बेटी प्रतीची के पास अमरीका में रहकर शिक्षा प्राप्त कर रहा है।
नाट्यकृतियाँ
अपने जीवन-काल में सिन्हाजी ने एक दर्जन से अधिक पुस्तकें लिखीं जिनमें से अधिकांश नाटक विधा पर ही थीं। उनकी अद्यतन प्रकाशित नाट्यकृतियाँ इस प्रकार हैं:
अभिनेता के रूप में
सिन्हा जी ने केवल नाटक लिखे ही नहीं अपितु उन्हें मंचित भी करवाया। यही नहीं अपने कुछ नाटकों में उन्होंने प्रमुख पात्र की भूमिका भी निभायी और सशक्त अभिनय से दर्शकों को प्रभावित किया। अभिनेता के रूप में उनकी कुछ भूमिकायें इस प्रकार हैं:
बतौर निर्देशक
सिन्हा जी ने नाटक लिखे, उन्हें मंचित करवाया और कुछ नाटकों में प्रमुख पात्र की भूमिका भी निभायी। इसके अतिरिक्त उन्होंने अपने लिखे हुए कुछ नाटकों का कुशल निर्देशन भी किया। बतौर निर्देशक उनकी भूमिका का विवरण इस प्रकार हैं:
निगमतिल्ला युल्दाशेव
निगमितिल्ला युल्दाशेव उज़्बेकिस्तान के राष्ट्रपति हैं। २ सितंबर २०१६ को प्रथम राष्ट्रपति इस्लाम करिमोव के निधन के पश्चात् वे कार्यवाहक राष्ट्रपति बने।
सत्यव्रत केदान
सत्यव्रत केदान भारतीय पहलवान है। उन्होने २०१० युवा ओलम्पिक में पहली बार भारत का प्रतिनिधित्व किया था। वह कांस्य पदक जीते थे। उसके उपरांत उन्होने २०१४ के राष्ट्र्मण्डल खेल में रजत पदक पाया था। उन्हे २०१७ में अर्जुन पुरस्कार से सम्मनित किया गया था।
वयक्तिक जीवन
उनका जन्म ९ नवंबर १९९३ में, रोतक हरियाना में हुआ था। उनके पिता, सत्यवान केदान खुद पहलवान थे और उन्होने १९८८ के ग्रीष्मकालीन ओलंपिक में भाग लिया था। उन्हे भी अर्जुन अवार्ड मिला था। सत्यव्रत अपने पिता के अखाडे पर प्रशिक्षित हुए थे। सत्यव्रत अपने पिता और अपने आदर्श सुशील कुमार की तरह ओलंपिक में जाने की कामना करते हैं। उनका विवाह पहलवान साक्षी मलिक से २०१६ में हुआ।
२०१० युवा ओलंपिक- सिंगापुर
केदान का पहला अंतरराष्ट्रीय पदक था। वह १०० के जी लडकों के फ्रीस्टाइल पहलवानी में भाग ले रहे थे। उन्हे कांस्य पदक मिला था।
२०१३ विश्व युवा कुश्ती चैम्पियनशिप- बुल्गेरिया
उन्होने तुर्की के अली बोनकेगुल को हरा कर कांस्य पदक हासिल किया था। उन्होने सुशील कुमार और योगेश्वर दुत्त के साथ तय्यारी की थी।
२०१४ एशियान कुश्ती चैपियनशिप
कजाखस्तान के अलीहान जुमाएव को एक अंक से हराकर कांस्य पदक जीते थे।
२०१४ राष्ट्र्मण्डल खेल - ग्लासगो, स्कॉटलैण्ड
कनाडा के अर्जुन गिल से हार गये थे और रजत पदक घर लाए थे।
तुमसा नहीं देखा (2004 फ़िल्म)
तुमसा नहीं देखा 2004 में बनी हिन्दी भाषा की संगीतमय प्रेमकहानी फ़िल्म है। अनुराग बसु द्वारा निर्देशित, मुकेश भट्ट द्वारा निर्मित, सुबोध चोपड़ा द्वारा लिखित इसकी प्रमुख भूमिकाओं में इमरान हाश्मी और दीया मिर्ज़ा हैं।
संक्षेप
इस फिल्म की कहानी हमेशा शराब के नशे में धुत रहने वाले अमीर लड़के, दक्ष मित्तल (इमरान हाशमी) से शुरू होती है। एक दिन उसकी मुलाक़ात एक लड़की, जिया (दीया मिर्जा) से होती है। उसे पहली ही नजर में उससे प्यार हो जाता है। जिया नाचने का काम करती है और उसका एक अपंग भाई भी है। दक्ष और जिया काफी वक्त एक दूसरे के साथ बिताते हैं और एक दूसरे से प्यार करने लगते हैं। हालांकि दक्ष मिलियन डॉलर के ट्रस्ट के लिए अनहिता माधवानी (पूजा भारती) से शादी करने की सोचता है।
वो मदद के लिए जॉन (अनुपम खेर) से मिलता है। वो चाहते रहता है कि दक्ष की शादी जिया से हो, पर उसकी तबीयत खराब हो जाती है और वो अस्पताल में भर्ती हो जाता है। दक्ष और अनहिता की सगाई तय हो जाती है और उस पार्टी में वो जिया को भी आने के लिए मना लेता है।
दक्ष और जिया एक दूसरे के साथ नाचते रहते हैं और वहीं अस्पताल में जॉन की मौत हो जाती है। दक्ष उनके इच्छा को पूरा करने के लिए जिया से शादी की बात करता है, और वो मान लेती है। अंत में परिवार वाले भी उसके शादी के लिए मान जाते हैं और इसी के साथ कहानी समाप्त हो जाती है।
कमल कपूर
कमल कपूर (पंजाबी: ਕਮਲ ਕਪੂਰ) एक भारतीय बॉलीवुड अभिनेता थे जिन्होंने लगभग 600 हिन्दी, पंजाबी और गुजराती फ़िल्मों मे काम किया था।
प्रारंभिक जीवन
उनका जन्म 1920 में लाहौर, पंजाब में हुआ। उन्होंने लाहौर के ही डीएवी कॉलेज से शिक्षा प्राप्त की। वे पृथ्वीराज कपूर के चचेरे भाई और गोल्डी बहल के नाना थे।
फ़िल्मी सफ़र
उन्होने अपने सफर की शुरुआत 1940-50 के दौर में नायक के रूप में की थी। उनकी पहली फ़िल्म "दूर चलें" थी जो 1946 मे प्रदर्शित हुई। साठ के दशक से उन्होने खलनायक की भूमिका करनी आरंभ की, इनमें से कुछ लोकप्रिय किरदार पाक़ीज़ा (1972) में नवाब जफर अली खान, डॉन (1978) में नारंग और मर्द (1985) में जनरल डायर रहें।
रोहिणी(रॉकेट परिवार)
रोहिणी मौसम और वातावरण के अध्ययन के लिए भारतीय अंतरिक्ष अनुसंधान संगठन (इसरो) द्वारा विकसित रॉकेट की एक श्रृंखला है। ये रॉकेट 2 से के बीच का पेलोड 100 से की ऊंचाई ले जाने में सक्षम हैं। इसरो वर्तमान में आरएच-200, आरएच-300, आरएच-300 और आरएच-560 रॉकेट का उपयोग करता है। जो थुम्बा में थुम्बा इक्वेटोरियल रॉकेट लॉन्च स्टेशन और श्रीहरिकोटा में सतीश धवन अंतरिक्ष केंद्र से लॉन्च किये जाते हैं।
सर्वानन्द कौल प्रेमी
सर्वानन्द कौल प्रेमी (जन्म: 2 <font style="background-color: rgb(254, 246, 231);"> नवम्बर 1924 – मृत्यु: 1 मई, 1990) एक भारतीय कश्मीरी भाषीय कवि, पत्रकार, विद्वान और स्वतंत्रता सेनानी थे। 1990 में कश्मीरी आतंकियों के हाथों इनकी हत्या की गई थी।
शुरूआती जीवन और शिक्षा
सर्वानन्द गोपीनाथ और ओमरावती कौल के बेटे थे। वे अनंतनाग ज़िले शॉफ़-शाली गाँव (प्राचीन संस्कृत नाम: सफ्त-शलेश्वर) से एक कश्मीरी पंडित परिवार थे। प्रेमी के पिता परिवार के सबसे पहला सदस्य थे जिन्होंने उच्च शिक्षा प्राप्त मिली थी।
निजी जीवन
1948 में उनकी शादी ओमा के साथ हुई थी। उनके 3 बेटे और 4 बेटियाँ पैदा हुए।
मौत
29/30 अप्रैल 1990 की रात के दौरान, तीन नकाबपोश आतंकियों ने प्रेमी के घर में घुसपैठ की। इसके बाद आतंकियों ने उन्हें और उनके बेटे का अपहरण किया था। 1 मई, 1990 को प्रेमी और उनके बेटे के मृत शरीर पाए गए। प्रेमी इतनी बेरहमी से कतल किया गया था<font style="background-color: rgb(254, 246, 231);"> क्योंकि उन्होंने कश्मीर में भारतीय राष्ट्रवाद की हिमायत की।
काम
वे चार भाषाओं को पढ़ और लिख सकते थे - हिंदी, उर्दू, अंग्रेजी और कश्मीरी है। फारसी और संस्कृत समझने में भी वे सक्षम थे।
रेनकोट (2004 फ़िल्म)
रेनकोट 2004 में बनी हिन्दी भाषा की फिल्म है।
सुरेखा सीकरी
सुरेखा सीकरी (19 अप्रैल 1945 – 16 जुलाई 2021) हिन्दी फ़िल्मों की एक अभिनेत्री थीं। नसीरुद्दीन शाह उनके जीजा रहे हैं नसीरुद्दीन की पूर्व पत्नी मराना सीकरी, सुरेखा की सौतेली बहन थी।
सर जोन साइमन
साइमन आयोग सात ब्रिटिश सांसदो का समूह था, जिसका गठन 8 नवम्बर 1927 में भारत में संविधान सुधारों के अध्ययन के लिये किया गया था और इसका मुख्य कार्य ये था कि मानटेंगयु चेम्स्फ़ो्द सुधार कि जॉच करना था। 1928 में साइमन कमीशन भारत आया। भारतीय आंदोलनकारियों में साइमन कमीशन वापस जाओ के नारे लगाए और जमकर विरोध किया। साइमन कमीशन के विरुद्ध होने वाले इस आंदोलन में कांग्रेस के साथ साथ मुस्लिम लीग ने भी भाग लिया। इसे साइमन आयोग (कमीशन) इसके अध्यक्ष सर जोन साइमन के नाम पर रखा गया था । साइमन आयोग के मुख्य सुझाव निम्नलिखित थे :-
इजराइल-ईरान संघर्ष मई 2018
मई 2018 इजरायल-ईरान संघर्ष सीरिया में इजरायल और ईरानी बलों के बीच एक सैन्य टकराव था। इजरायल वर्ष 2013 के आरंभ से सीरियाई सरकार के सैन्य अड्डों के खिलाफ हवाई हमलों का संचालन कर रहा है। 10 मई 2018 को इजरायली सेना ने कहा कि सीरिया में ईरानी सेना ने पश्चिमी गोलान हाइट्स पर इजरायली सेना के खिलाफ 20 रॉकेट लॉन्च किए।        इज़राइल रक्षा बल (आईडीएफ) के अनुसार कुछ मिसाइलों को इज़राइल के आयरन डोम सिस्टम द्वारा रोक दिया गया था, जबकि कुछ सीरियाई क्षेत्र में ही गिर गयी थीं। इसके बाद, इजराइल ने सीरिया में ईरानी सैन्य अड्डों पर हमलें किये, जिसे ऑपरेशन हाउस ऑफ कार्ड्स (हिब्रू: מבצע בית הקלפים) कहा जाता है। ईरान ने इजराइल के दावों से इंकार कर दिया, जिसमें कहा गया था कि उसने न तो इजराइल के खिलाफ रॉकेट लॉन्च किये थे। और न ही सीरिया में कोई सैन्य आधार था।
इजराइल-ईरान संघर्ष का इतिहास
ईरानी इस्लामी क्रांति से पूर्व दोनों देशों के एक अच्छे संबंध थे लेकिन वर्ष 1979 में ईरान की क्रांति ने कट्टरपंथियों को सत्ता में आने का मौका दिया और तभी से ईरानी नेता इजराइल को मिटाने की बात करते रहे हैं। ईरान, इजराइल के अस्तित्व को स्वीकार नहीं करता है और उसका कहना है कि इजराइल ने मुसलमानों की जमीन पर अवैध कब्जा कर रखा है। दूसरी तरफ, इजराइल भी ईरान को एक खतरे के तौर पर देखता है। उसने हमेशा ही ये कहा है कि ईरान के पास परमाणु हथियार नहीं होने चाहिए। मध्य-पूर्व में ईरान के बढ़ते असर से भी इजराइल के नेताओं की चिंताएं बढ़ जाती हैं।
सागरेश्वर वन्य अभयारण्य
सागरेश्वर वन्य अभयारण्य (Sagareshwar Wildlife Sanctuary) भारत के महाराष्ट्र राज्य के सांगली ज़िले में स्थित एक वन्य अभयारण्य है। 10.87 वर्ग किमी क्षेत्रफल का यह अभयारण्य ज़िले की तीन तालुकाओं पर विस्तारित है: कड़ेगाँव, वालवा व पलुस। यह एक मानवकृत अभयारण्य है, जिसमें कृत्रिम रूप से वृक्ष लगाए गर और प्राणी लाए गए।
प्राणी
यहाँ कई प्रकार की हिरण जातियाँ हैं, जिनमें साम्भर, कृष्णमृग, काकड़ और चीतल शामिल हैं। इनके अलावा यहाँ कुछ जंगली सुअर, मोर, लकड़बग्घा, लोमड़ी, सेही और कई प्रकार के सरिसृप व पक्षी भी मिलते हैं।
किजिले, अंकारा
किजिले  तुर्की की राजधानी अंकारा के चंकाया क्षेत्र में स्थित एक मौहल्ला है। इसका नाम तुर्की लाल क्रीसेण्ट-चन्द्रमा किजिले देर्नेगी के नाम पर दिया गया है, जिसका मुख्यालय यहां के किजिले स्क्वायर नामक चौक पर ही स्थित है। यहां के हरे भरे गुवेन पार्क में बहुत से वृक्ष और बैठने की बेञ्च हैं और निकटस्थ मेट्रो स्टेशन एवं बस टर्मिनल से नगर के अन्य भागों को सरल आवागमन सुलभ होता है। १३ मार्च, २०१६ को किजिले में एक आतंकवादी बम विस्फ़ोट हुआ था जिसके कारण ३७ व्यक्तियों की मृत्यु हुई तथा १२५ घायल हुए थे। यह विस्फ़ोट गुवेन पार्क के निकट अतातुर्क बुलेवार्ड में हुआ था।
इगलास
इगलास (Iglas) भारत के उत्तर प्रदेश राज्य के अलीगढ़ ज़िले में स्थित एक नगर है। यह इसी नाम की तहसील का मुख्यालय भी है।
भूगोल
इगलास अलीगढ़ शहर से 24 किमी की दूरी पर अलीगढ़-मथुरा रोड के साथ स्थित है। इगलास 27.72 ° N 77.93 ° E पर स्थित है। 178 मीटर (584 फीट) की औसत ऊंचाई है।  यह अलीगढ़ जिले की तहसीलों में से एक है।  नगर क्षेत्र करबन नदी (मथुरा की ओर) से पुरानी नहर (अलीगढ़ की ओर) तक फैला हुआ है।  इगलास खैर शहर से 28 किमी और हाथरस शहर से 16 किमी दूर है।  यह सासनी से 14 किमी और मथुरा शहर से 40 किमी दूर, भगवान कृष्ण की जन्मभूमि है।
जनसांख्यिकी
2001 की भारत जनगणना, के अनुसार इगलास शहर की आबादी 11,861 है, जिसमें से 17% 6 वर्ष से कम आयु के हैं। पुरुषों ने 53% जनसंख्या और महिलाओं ने 47% का गठन किया।  औसत साक्षरता दर 65% है, जो राष्ट्रीय औसत 59.5% से अधिक है।  पुरुष साक्षरता 73% और महिला साक्षरता 57% है।
शिक्षा
इगलास शिक्षण संस्थानों के लिए प्रसिद्ध स्थान है। उनकी शिक्षा को आगे बढ़ाने के लिए आसपास के स्थानों से छात्र इगलास आते हैं।  एक शैक्षिक केंद्र के रूप में इगलास नियमित और व्यावसायिक दोनों कॉलेजों में छात्रों को कई तरह के विकल्प प्रदान करता है।  शहर में ऐसे संस्थान हैं, जो इंजीनियरिंग जैसे पेशेवर क्षेत्र में उच्च शिक्षा के लिए प्राथमिक स्कूल शिक्षा प्रदान करते हैं।
विशेषताएँ
इगलास की 'चमचम' मिठाई यहाँ की सुप्रसिद्ध मिठाई है।
अर्थव्यवस्था
कृषि शैक्षिक संस्थानों द्वारा उत्पन्न सेवाओं के अलावा स्थानीय लोगों के लिए आय का प्राथमिक स्रोत है। आलू क्षेत्र की मुख्य उपज है और इगलास देश के विभिन्न हिस्सों में अच्छी गुणवत्ता वाले आलू के लिए मुख्य सोर्सिंग जगह है।  कृषि उत्पादों के भंडारण के लिए इगलास में 25 से अधिक कोल्ड स्टोरेज केंद्र हैं।
आर्य आष्टांगिक मार्ग
आर्य आष्टांगिक मार्ग    भगवान बुद्ध की प्रमुख शिक्षाओं में से एक है जो दुखों से मुक्ति पाने एवं तथ्य-ज्ञान के साधन के रूप में बताया गया है। अष्टांग मार्ग के सभी 'मार्ग', 'सम्यक' शब्द से आरम्भ होते हैं (सम्यक = अच्छी या सही)। बौद्ध प्रतीकों में प्रायः अष्टांग मार्गों को धर्मचक्र के आठ ताड़ियों (spokes) द्वारा निरूपित किया जाता है।
बौद्ध धर्म के अनुसार, चौथे आर्य सत्य का आर्य अष्टांग मार्ग है - दुःख निरोध पाने का रास्ता। गौतम बुद्ध कहते थे कि चार आर्य सत्य की सत्यता का निश्चय करने के लिए इस मार्ग का अनुसरण करना चाहिए :
कुछ लोग आर्य अष्टांग मार्ग को पथ की तरह समझते है, जिसमें आगे बढ़ने के लिए, पिछले के स्तर को पाना आवश्यक है। और लोगों को लगता है कि इस मार्ग के स्तर सब साथ-साथ पाए जाते है। मार्ग को तीन हिस्सों में वर्गीकृत किया जाता है : प्रज्ञा, शील और समाधि।
परिचय
इस मार्ग के प्रथम दो अंग प्रज्ञा के और अंतिम तीन समाधि के हैं। बीच के तीन शील के हैं। इस तरह शील, समाधि और प्रज्ञा इन्हीं तीन में आठों अंगों का सन्निवेश हो जाता है। शील शुद्ध होने पर ही आध्यात्मिक जीवन में कोई प्रवेश पा सकता है। शुद्ध शील के आधार पर मुमुक्षु ध्यानाभ्यास कर समाधि का लाभ करता है और समाधिस्थ अवस्था में ही उसे सत्य का साक्षात्कार होता है। इसे प्रज्ञा कहते हैं, जिसके उद्बुद्ध होते ही साधक को सत्ता मात्र के अनित्य, अनाम और दु:खस्वरूप का साक्षात्कार हो जाता है। प्रज्ञा के आलोक में इसका अज्ञानांधकार नष्ट हो जाता है। इससे संसार की सारी तृष्णाएं चली जाती हैं। वीततृष्ण हो वह कहीं भी अहंकार ममकार नहीं करता और सुख दु:ख के बंधन से ऊपर उठ जाता है। इस जीवन के अनंतर, तृष्णा के न होने के कारण, उसके फिर जन्म ग्रहण करने का कोई हेतु नहीं रहता। इस प्रकार, शील-समाधि-प्रज्ञावाला मार्ग आठ अंगों में विभक्त हो आर्य आष्टांगिक मार्ग कहा जाता है।
दर्शन (करना)
भारतीय संस्कृति में किसी देवता या पवित्र व्यक्ति को देखना, दर्शन कहलाता है। इसी प्रकार तर्कपूर्ण गहन विचारों का चिन्तन भी दर्शन कहलाता है। इस दृष्टि से भारतीय दर्शन के न्याय, वैशेषिक आदि छः दर्शन हैं।
एडमॉब
एडमॉब (Admin) AdMob एक मोबाइल विज्ञापन कंपनी है जिसकी स्थापना उमर हमोई ने की है।
AdMob दुनिया के सबसे बड़े मोबाइल विज्ञापन प्लेटफार्मों में से एक है और यह मोबाइल वेब साइटों और हैंडसेट अनुप्रयोगों में हर महीने 40 बिलियन से अधिक मोबाइल बैनर और टेक्स्ट विज्ञापनों की सेवा देने का दावा करता है।
बेन लाफलिन
बेन लाफलिन (जन्म ०३ अक्टूबर १९८२) एक ऑस्ट्रेलियाई क्रिकेट खिलाड़ी है। इन्होंने लंबे समय से खेलते हुए भी राष्ट्रीय टीम में अच्छे से जगह नहीं बना पाए और मई २०१८ तक महज ५ एक दिवसीय अंतर्राष्ट्रीय मैच और ३ ट्वेन्टी-ट्वेन्टी मैचों में ही मौका मिल पाया।
इन्होंने अपने अंतर्राष्ट्रीय क्रिकेट कैरियर की शुरुआत साल २००९ में ३ अप्रैल को दक्षिण अफ्रीका क्रिकेट टीम के खिलाफ वनडे मैच खेलकर की थी और आखिरी वनडे मैच ३ मई २००९ को पाकिस्तान क्रिकेट टीम के खिलाफ खेला था।
वहीं इन्होंने अपना पहला ट्वेन्टी-ट्वेन्टी मुकाबला २९ मार्च को दक्षिण अफ्रीका के खिलाफ खेला था और अंतिम बार इन्हें २८ जनवरी २०१३ को श्रीलंका क्रिकेट टीम के खिलाफ खेलने का मौका मिला था। २०१८ इंडियन प्रीमियर लीग की नीलामी में इन्हें राजस्थान रॉयल्स की टीम ने खरीदा था।
विश्वास का प्रयोग
मानव के सन्मुख सदैव ही कुछ ऐसे सवाल रहे हैैं जिनका उस के पास कोई उतर नही था परंतु ये सवाल उस के लिये बहुुुत महत्व् पुुुर्ण थे और वो बहुुुत प्रयास के बाद भी उन का उत्तर प्राप्त नही कर सका असफ़लता मिलने पर भी मनुुष्य ने इन सवालों की खोज जारी रखी और अपने इन्ही अनसुलझे प्रश्नो का उत्तर प्राप्त करने के लिये मानव ने विश्वास का प्रयोग किया क्योंकि इसमे कोई तार्किक दृष्टिकोण की आवश्यकता नही होती बस उस का मन इस बात पर सहमत होता है और उसकी उतर प्राप्त करने की प्यास बुझ जाती है ।
उदाहरण के लिए कोई सृष्टि के आरम्भ के विषय में सटीक उतर नही दे सकता क्योंकि उस समय वो वहां पर उपस्थित नही था फिर भी मनुष्य सृष्टि की रचना को ले कर कई विचार प्रकट करता है और इन विचारों पर उस का अटूट विश्वास होता है कई बार तो इनका आधार तथ्य न हो कर मात्र विश्वास होता है जो उसे प्राप्त जानकारी पर आधारित होता है इस मे उसकी कोई खोज शामिल नही होती वो बस किसी के कहने कुछ या पढने से प्राप्त जानकारी को सच मानता है ओर विश्वास करता है
वादमार्ग
चरकसंहिता में वैद्य-समुदाय के बीच चर्चा एवं वादविवाद के उद्देश्य से संभाषणविधि को विकसित किया गया एवं वादमार्ग की स्थापना की गयी है।
आचार्य चरक ने ज्ञान प्राप्ति के लिए तीन कार्य बताए हैं
वाद के द्वारा नये सृजनात्मक विचारों का जन्म होता है (अनुसन्धान)। इसके लिए 'वादमार्ग' के नाम से ४४ मार्ग दिये गये हैं जो निम्नलिखित हैं-
राया, मथुरा
राया (Raya) भारत के उत्तर प्रदेश राज्य के मथुरा ज़िले में स्थित एक शहर, नगरपंचायत और तहसील है।
विवरण
राया ब्रजभूमि में स्थित है। राया में लोग ज्यादातर व्यापारिक आश्रित हैं। कार्यालय भारत संचार निगम लिमिटेड, (भारत सरकार द्वारा स्थापित एक प्रमुख संचार कंपनी), यूपी राज्य सरकार हैं। ब्लॉक स्तरीय कार्यालय। इसके आसपास के लगभग 360 गांवों के लिए इसका एकल बाजार है। राया में कपड़े, निर्माण सामग्री और मिठाई की दुकानों के लिए लोगों को खरीदारी के बहुत सारे विकल्प मिलते हैं। राया में ज्यादातर प्रसिद्ध व्यवसाय मुख्य रूप से बॉलोमल मिल्क एंड स्वीट द्वारा संचालित मिठाई का व्यवसाय है और कई अन्य जैसे राम निवास मिष्ठान भंडार, कालीचरण दुधवाले और अन्य। वे ठेठ भारतीय मीठे व्यंजनों को प्रदान करते हैं। सोहन पापड़ी, पेरा और रबड़ी बहुत प्रसिद्ध व्यंजन हैं। शिक्षा में, CBSE आधारित जूनियर हाई स्कूल हैं। एक गवर्नमेंट इंटर कॉलेज और एक सेमी-गवर्नमेंट गर्ल्स इंटर कॉलेज और डिग्री कॉलेज उच्च स्तर की शिक्षा प्रदान करते हैं। जबकि इंजीनियरिंग अध्ययन के लिए कई UGC अनुमोदित इंजीनियरिंग कॉलेज और 3 राष्ट्र स्तर के विश्वविद्यालय 15 किमी के व्यास के भीतर मौजूद हैं। 15 किमी के भीतर एक डेंटल कॉलेज और एक मेडिकल कॉलेज और अस्पताल भी है। राया मथुरा, खैर, वृंदावन, अलीगढ़, हाथरस और राष्ट्रीय राजधानी क्षेत्र के प्रमुख हिस्से [दिल्ली, नोएडा, ग्रेटर नोएडा और गाजियाबाद] से अच्छी तरह से जुड़ा हुआ है। राया में एक शांतिपूर्ण और मैत्रीपूर्ण वातावरण है और भारतीय परंपराओं और मूल्यों से भरा है।
भूगोल
राया 27 ° 34′N 77 ° 47 .E पर स्थित है और इसकी औसत ऊंचाई 175 मीटर (574 फीट) है।
जनसांख्यिकी
भारत की 2001 की जनगणना के अनुसार राया की जनसंख्या 17,990 थी। पुरुषों की आबादी 53% और महिलाओं की 47% है।  राया की औसत साक्षरता दर 54% है, जो राष्ट्रीय औसत 59.5% से कम है: पुरुष साक्षरता 61% है, और महिला साक्षरता 47% है।  राया में, 17% आबादी 6 साल से कम उम्र की है।
गभाना
गभाना (Gabhana) भारत के उत्तर प्रदेश राज्य के अलीगढ़ ज़िले में स्थित एक नगर है। यह इसी नाम की तहसील का मुख्यालय भी है।
भूगोल
गभाना ग्रैंड ट्रंक रोड पर नई दिल्ली के दक्षिण पूर्व में 100 किमी और नोएडा और गाजियाबाद, उत्तर प्रदेश से 80 किमी की दूरी पर स्थित है। पड़ोसी शहर खैर और खुर्जा हैं।यह भारत के सबसे पुराने जलविद्युत संयंत्रों में से एक हरदुआगंज थर्मल पावर स्टेशन के पास है।
जनसांख्यिकी
2011 की भारतीय जनगणना के अनुसार, गभाना की कुल आबादी 5,886 थी, जिनमें 3,096 पुरुष और 2,790 महिलाएं थीं। 0 से 6 वर्ष की आयु के भीतर जनसंख्या 843 थी। गभाना में साक्षरता की संख्या 3,617 थी, जिसमें 61.3% जनसंख्या 70.3% पुरुष और 51.6% महिला साक्षरता थी।  गभाना की 7+ जनसंख्या की प्रभावी साक्षरता दर 71.7% थी, जिसमें पुरुष साक्षरता दर 81.9% और महिला साक्षरता दर 60.4% थी।  अनुसूचित जाति और अनुसूचित जनजाति की जनसंख्या क्रमशः 1,875 और 6 थी।  गभाना के पास 2011 में 993 घर थे।
तस्लीम
तस्लीम (तसलीम, इंग्लिश: Taslim) शाब्दिक अर्थ है सलाम करना, किसी बात को स्वीकार करना, इस्लाम में तस्लीम अर्थात सलाम से नमाज़ पढ़ने की क्रिया पूरी होती है।
तस्लीम कैसे करते हैं?
नमाज़ की अंतिम क्रिया में जब बैठ कर पढ़ी जा रही होती है। तशहुद, दरूद और क़ुरआन पाठ के बाद नमाज़ का सलाम किया जाता है।
तस्लीम में क्या पढ़ते हैं?
बैठा हुआ नमाज़ी जलसा-ए-नमाज़ में दो बार अंत में दोनों तरफ सलाम में अस्सलामु अलैकुम कहता है। जिसका अर्थ खुदा तुम्हे सलामत रखे है "शांति आप पर हो"। शिया मुसलमान पढ़ते हैं "अस्सलामु अलैकुम व रहमतुल्लाह" जिसका अर्थ है अल्लाह तुम्हे सलामत रखे और अल्लाह की रहमत हो तुम पर।
ब्रिटिश ओलम्पिक संघ
ब्रिटिश ओलम्पिक संघ (British Olympic Association) ग्रेट ब्रिटेन और उत्तरी आयरलैंड की राष्ट्रीय ओलम्पिक समिति (एनओसी) है।
धारा ३७७ (भारतीय दण्ड संहिता)
भारतीय दण्ड संहिता की धारा-३७७, भारतीय दण्ड संहिता में ब्रिटिश शासनकाल में सन १८६१ में डाली गयी थी, जो १५३३ के बग्गरी ऐक्ट पर आधारित थी। इस धारा द्वारा उन यौन कार्यों को अपराध घोषित किया गया है जो 'प्रकृति के आदेश के प्रतिकूल' हैं। किन्तु भारतीय सर्वोच्च न्यायालय ने सितम्बर २०१८ में इस धारा का प्रयोग उन कार्यों के लिए असंवैधानिक घोषित कर दिया जिनमें दो वयस्क परस्पर सहमति से समलैंगिक आचरण करते हैं। अर्थात भारत में परस्पर सहमति से दो वयस्कों के बीच समलैंगिक समबन्ध अब अपराध नहीं रहा। यह निर्णय भारत के संविधान के अनुच्छेद १४१ और दिल्ली समझौते १९५२ के तहत जम्मू और कश्मीर राज्य पर भी लागू होता है, क्योंकि आईपीसी की धारा ३७७ और रणबीर दंड संहिता पार मटेरिया है और न्यायिक उच्चारण जम्मू और कश्मीर तक बढ़ा दी गई है।
दक्षिण सूडान के राष्ट्राध्यक्षों की सूची
दक्षिण सूडान के राज्य प्रमुख (1972-वर्तमान)
(इटैलिक में तिथियां कार्यालय के वास्तविक विकास को दर्शाती हैं ) {| class="wikitable" ! colspan="7" |दक्षिणी सूडान स्वायत्त क्षेत्र (1972-1983) ! ! ! colspan="2" |नाम !जीवनकाल !निर्वाचित !कार्यालय ले लिया !कार्यालय छोड़ दिया !राजनीतिक दल !1 !2 !3 !4 !5 !6 !7 !8 !9 ! !10 !1 1 !12 ! ! !13 !14 !15 !16 ! ! ! ! colspan="8" |
दक्षिणी सूडान स्वायत्त क्षेत्र (2005-2011)
!17 !18 30 जुलाई 2005 से अभिनय ! colspan="8" |
दक्षिण सूडान गणराज्य (2011-वर्तमान)
!18
इंदिरा नगर, लखनऊ
इंदिरा नगर भारत के लखनऊ शहर के व्यस्ततम इलाकों में गिना जाता है। यह उत्तर प्रदेश आवास बोर्ड (डेबिट विकास) द्वारा विकसित एशिया की सबसे बड़ी बस्ती है। शुरू में इंदिरा नगर चार ब्लॉक में विभाजित किया गया था, लेकिन अब कई क्षेत्रों में विस्तार होता जा रहा है। भूतनाथ बाजार इस इलाके का मुख्य बाजार है। यहीं पर प्रसिद्ध भूतनाथ मंदिर, अवस्थित हॅ। प्रमुख बाजारों में लेखराज बाजार, आम्रपाली बाजार, सहारा शॉपिंग सेंटर, मुंशी पुलिया, मीना बाजार, नगीना प्लाजा आदि उल्लेखनीय है। खाने पीने के केंद्रों के अलावा, इस इलाके में बैंक शाखाओं, अतिथि गृहों, बैंक्वेट हॉल और अस्पतालों, दवा की दुकानों, निर्माण सामग्री की दुकानों, स्कूलों और विभिन्न सरकारी कार्यालयों की एक बड़ी संख्या विद्यमान है। इंदिरा नगर में अच्छी तरह से विकसित कई जॉगिंग पार्क है। अरबिंदो पार्क और स्वर्ण जयंती आवास विकास द्वारा विकसित पार्कों को पर्याय के रूप में जाना जाता है।
मुंशी पुलिया मेट्रो स्टेशन तक लखनऊ_मेट्रो अमौसी से आती है।
कुकरैल फारेस्ट एक मशहूर् पिकनिक स्थल है। यहां घड़ियालों और कछुओं का एक अभयारण्य है। यह लखनऊ रिंग मार्ग पर इंदिरा नगर के निकट स्थित है। यहीं पर मानस विहार सोसाइटी द्वारा निर्मित उत्कृष्ट कालोनियां जॅसे मयूर विहार,मयूर उद्यान, मयूर रेसिडेन्सी, मयूर एन्क्लेव भी मॉजूद हँ। इस इलाके में सभी सड़कों को दुरुस्त किया जा रहा है। सभी कॉलोनियाँ बहुत अच्छी तरह से ई रिक्शा और ऑटो रिक्शा द्वारा जुड़ी हुई हैं। नए शॉपिंग मॉल में यहाँ स्पेंसर्स, बिग बाजार, ईज़ी डे और सबका बाज़ार जॅसी बड़ी दुकानें भी हैं। गाजीपुर में पुलिस स्टेशन स्थित हॅ।
इन्हें भी देखें
लखनऊ के दर्शनीय स्थल
शेयर बाजार की पारिभाषिक शब्दावली
यहां यह बात भी समझानी जरूरी है कि निवेश का डाइवर्सिफिकेशन मात्र शेयरों तक ही सीमित नहीं रहना चाहिए। निवेशकों को मात्र शेयरों में निवेश करने से भी जोखिम होती है। भले ही उसने अनेक प्रकार के शेयरों में निवेश किया हो। पूरा शेयर बाजार ही मंदी की चपेट में आ जाय तो क्या हो? निवेशकों को अपने असेट का भी डाइवर्सिफिकेशन रखना चाहिए। जिसे दूसरे शब्दों में असेट एलोकेशन भी कहा जाता है। सरल शब्दों में कहा जाय तो निवेशकों को शेयरों के बाद सोना, चांदी, प्रापर्टी, बैंक या कार्पोरेट डिपॉजिट, बांड्स, सरकारी बचत योजनाओं इत्यादि में भी निवेश करना चाहिए। ऐसा करने से उसकी संपूर्ण जोखिम का विभाजन हो जाता है और वह अपने पूरे निवेश को खोने से बच सकता है।
अनेक बार कंपनियों का फंडामेंटल तो मजबूत रहता है, परंतु बाजार का फंडामेंटल कमजोर रहने से शेयरों के भाव कम रह सकते हैं। निवेशकों को ऐसे समय में कंपनी के फंडामेंटल को अधिक महत्व देना चाहिए।
टेकओवर परस्पर आपसी सहमति से भी होता है तथा बाजार की व्यूहरचना के साथ चालाकी से भी किया जाता है जिसमें अनेक बार जिस कंपनी का टेकओवर किया जाता है उस कंपनी के मैनेजमेंट को अंधेरे में भी रखा जाता है। इस प्रकार के ``टेकओवर वार`` के अनेक किस्से कार्पोरेट इतिहास में दर्ज हैं। ऐसे टेकओवर को ``होस्टाइल टेकओवर`` कहा जाता है। इस विषय की जटिलता एवं शेयरधारकों की सुरक्षा एवं हितों के विभिन मुद्दों को ध्यान में रखते हुए सेबी ने टेकओवर रेग्युलेशन्स बनाया है और समय-समय पर आवश्यकतानुसार उसमें सुधार भी किया जाता है। निवेशकों को कार्पोरेट टेकओवर के किस्सों पर नजर रखनी चाहिए क्योंकि आगामी वर्षों में ऐसे किस्से बढ़ने की संभावना है। भारी प्रतिस्पर्धा में न टिक पाने वाली छोटी एवं मध्यम कद की कंपनियों को विशालकाय कंपनियां टेकओवर कर लें तो ऐसे में उन छोटी कंपनियों की किस्मत बदल जाती है, जिसका प्रभाव दोनों कंपनियों के शेयर भावों पर पड़ता है।
सूक्ष्मचुम्बकविज्ञान
सूक्ष्मचुम्बकविज्ञान (Micromagnetics), भौतिकी की एक शाखा है जो एक माइक्रोमीटर से कम के लम्बाई के पैमाने पर चुम्बकीय व्यवहार का पूर्वकथन कर सकता है।
तुर्की के प्रधान मंत्री
प्रधानमंत्रियों की सूची
मुख्य लेख: तुर्की के प्रधानमंत्रियों की सूची
पर्वत निर्माण
[[चित्र:Mountain by reverse fault.gif|300px|thumb|right|थ्रस्ट और व्युत्क्रम भ्रंश गति पर्वतनिर्मान में महत्वपूर्ण भूमिका अदा करते हैं।
पर्वतनिर्माण (Mountain formation) से आशय उन भूगर्भिक प्रक्रियाओं से है जो पर्वतों का निर्माण करती हैं।]]
विभिन्न प्रकार के पर्वतों का निर्माण विभिन्न प्रकार से होता है, जैसे ज्वालामुखी पर्वतों का निर्माण ज्वालामुखी उद्गारों से तथा ब्लाक पर्वतों का निर्माण भूपटल पर पड़ी दरारों से होता है। भ्रंश के समय आसपास का भाग टूटकर नीचे धंस जाता है तथा बीच का भाग पर्वत के रूप में ऊपर उठा रह जाता है। किंतु बड़े बड़े पर्वतों का निर्माण अधिकांशत: परतदार चट्टानों से हुआ है। विश्व की सर्वोच्च पर्वमालाएँ परतदार पर्वतों का ही उदाहरण हैं। इन परतों का निर्माण भू-अभिनति (Geosyncline) में मिट्टी के भरते रहने से हुआ है। भू-अभिनति में एकत्र किया गया पदार्थ एक नरम एवं कमजोर क्षेत्र बनाता है। पदार्थ के भार के कारण संतुलन को ठीक रखने के लिए भू-अभिनति की तली नीचे की ओर धँसती है। इस कमजोर क्षेत्र के दोनों ओर प्राचीन कठोर भूखंड होते हैं। इन भूखंडों से दवाब पड़ने के कारण भू-अभिनति में एकत्र पदार्थ में मोड़ पड़ जाते हैं, तत्पश्चात्‌ संकुचन से पर्वतों का निर्ताण होता है। पृथ्वी अपनी गुरुत्वाकर्षण शक्ति के द्वारा समानता और स्थायित्व लाती है। इसमें केवल ताप ही कभी कभी बाधक होता है। ताप के बढ़ जाने से पदार्थ अथवा चट्टानों में फैलाव तथा ताप के घट जाने से संकुचन तथा जमाव होता है।
पर्वतनिर्माण की संकुचन परिकल्पना (Contraction Hypothesis)
पृथ्वी आदि काल में द्रव रूप में थी। अत: वर्तमान पृथ्वी का आकार इसके ठंडे होने से बना है। सर्वप्रथम पृथ्वी की ऊपरी परत ठंढी होने से ठोस हो गई, किंतु नीचे ठंडा होने की क्रिया जारी रही अत: नीचे की सतह सिकुड़ती गई और ऊपरी परत से अलग हो गई। ऊपरी परत में गुरुत्वाकर्षण शक्ति के कारण संकुचन उत्पन्न हुआ फलत: पर्वत निर्माणकारी पर्वतन (Orogenesis) का जन्म हुआ। इस परिकल्पना को समझने के लिए सूखे सेब का उदाहरण लिया जा सकता है। यह भी कहा जाता है कि जैसे जैसे पृथ्वी की ठंढे होने की क्रिया धीमी होती गई वैसे वैसे पर्वत निर्माणकारी क्रियाएँ भी मंद होती गई।
आर्थर होम्स की संवहन धारा की परिकल्पना के अनुसार पृथ्वी के गर्भ में ताप की धाराएँ ऊपर नीचे चला करती हैं। ये धाराएँ भूपटल की निम्न तह में मुड़ते समय संकुचन तथा फैलते समय फैलाव उत्पन्न कर देती हैं। अत: दो विभिन्न दिशाओं से आनेवाली संवहन धाराओं के मुड़ने के स्थान पर पर्वत निर्माणकारी शक्तियों का जन्म होता है।
पर्वतनिर्माण के लिए आवश्यक दशाएँ
1. दो कठोर स्थिर भूखंडों का होना।
2. इसके बीच में भू-अभिनति का होना जिसमें पदार्थ भूखंडों से क्षयात्मक शक्तियों द्वारा कट कटकर जमा होता रहे तथा तली निरंतर नीचे को धँसती रहे।
3. बीच में मध्य पिंड (median mass) का होना जिनका प्रभाव मोड़ पर पड़ता है।
आरगैड की परिकल्पना के अनुसार पर्वतनिर्माण में दो कठोर भूखंडों में से एक अग्रप्रदेश (fore land) तथा दूसरा पृष्ठप्रदेश (hinter land) होता है। इसके अनुसार पर्वत निर्माणकारी संकुचन एक ओर से ही होता है, तथा इसमें अग्रप्रदेश स्थिर रहता है एवं संकुचन पृष्ठप्रदेश से आता है। आरगैंड के अनुसार यूरोपीय पर्वतन में अफ्रीका का पृष्ठप्रदेश, यूरोप के अग्रप्रदेश की ओर खिसकने लगा जब कि यूरोप का अग्रप्रदेश स्थिर थी। अत: स्थल का लगभग 1,000 मील लंबा भाग सिकुड़ गया जिससे टीथिज भू-अभिनति में मोड़ तथा दरारेंपड़ीं और यूरोप में आल्प्स पर्वत का निर्माण हुआ।
कोबर के अनुसार पर्वत-निर्माण
कोबर के अनुसार पर्वत-निर्माण-क्रिया में कोई अग्रप्रदेश या पृष्ठप्रदेश नहीं होता है बल्कि दोनों ही अग्रप्रदेश होते हैं। दोनों प्रदेश भू-अभिनति की ओर खिसकते हैं। इससे दोनों ओर मोड़ पड़ते हैं, जो मध्यपिंड के दोनों ओर एक दूसरे की विपरीत दिशा में होते हैं। इनके मध्य में मध्यपिंड (median mass) होता है।
कोबर के अनुसार हिमालय का निर्माण
इनके अनुसार टीथीज भू-अभिनति में भारतीय तथा एशियाई अग्रभागों से दबाव आया। अत: भू-अभिनति में दोनों ओर मोड़ पड़ गए जिससे दक्षिण तटीय हिमालय श्रेणियों तथा उत्तरी श्रेणियों का निर्माण हुआ। बीच के मध्य पिंड से तिब्बत के पठार का निर्माण हुआ।
पर्वतनिर्माण की अवस्थाएँ
पर्वत उत्पत्ति ओर विकास की निम्नलिखित अवस्थाएँ हैं :
1. भू-अभिनति का होना, जिसमें पदार्थ जमा होता रहे तथा साथ ही तली निरंतर नीचे धँसती रहे।
2. महाद्वीपीय निर्माणकारी शक्तियों द्वारा पदार्थ का ऊपर उठना।
3. पर्वत न शक्तियों के द्वारा पदार्थ में मोड़ पड़ना।
4. पार्श्व शक्तियों का अत्यधिक प्रभाव पड़ना और मोड़ों की अधिकता।
पर्वतनिर्माण की अंतिम अवस्था - पर्वतों का ऊपर उठना, अत्यधिक मोड़ के कारण दरारें पड़ना, पार्श्व से अत्यधिक दबाव के कारण टूटे पदार्थ का दूर जाकर गिरना।
गुप्त इसाइयत
गुप्त इसाइयत  या (क्रिप्टो-क्रिश्चियनिटी) ईसाई धर्म का एक गुप्त व्यवहार है। इसमें इसाई जिस देश मे रहते हैं वहाँ वे दिखावे के तौर पर तो उस देश के ईश्वर की पूजा करते हैं, वहाँ का धर्म मानते हैं पर वास्तव में अंदर से वे ईसाई होते हैं और निरंतर ईसाई धर्म का प्रचार करते रहते हैं। अन्य धर्मों के शासकों या समाज द्वारा ईसाई धर्मावलंवियों के लिए खतरा उत्पन्न किए जाने की स्थिति में यह व्यवहार अपनाया गया। जब क्रिप्टो क्रिश्चियन 1 प्रतिशत से कम होते है तब वह उस देश के ईश्वर को अपना कर अपना काम करते रहते हैं। जब वे अधिक संख्या में हो जाते हैं तो प्रकट रूप से ईसाई धर्म को मानने लगते हैं। हॉलिवुड फिल्म 'अगोरा' (2009) में गुप्त इसाइयत को दिखाया गया है।
रोम
गुप्त इसाइयत का सबसे पहला उदाहरण रोमी साम्राज्य में मिलता है जब ईसाईयत ने शुरुवाती दौर में रोम में अपने पैर रखे थे। तत्काल महान रोमी सम्राट ट्रॉजन ने ईसाईयत को रोमन संस्कृति के लिए खतरा समझा और जितने रोमी ईसाई बने थे उनके सामने प्रस्ताव रखा कि या तो वे ईसाईयत छोड़ें या मृत्यु-दंड भुगतें। रोमी ईसाईयों ने मृत्यु-दंड से बचने के लिए ईसाई धर्म छोड़ने का नाटक किया। वे ऊपर से रोमी देवी देवताओं की पूजा करते रहे, पर अंदर से ईसाईयत को मानते थे। इस विषय पर बनी हॉलिवुड फिल्म अगोरा (२००९) में दिखाया गया है कि जब गुप्त-इसाई रोम में संख्या में अधिक हो गए तब उन्होंने रोमी देवी-देवताओं का अपमान करना शुरू कर दिया।
जापान
संत ज़ेवियर 1550 में धर्मान्तरण के लिए जापान गया और उसने कई बौद्धों को ईसाई बनाया। 1643 में जापान के राष्ट्रवादी राजा शोगुन (Shogun) ने ईसाई धर्म का प्रचार जापान की सामाजिक एकता के लिए खतरा समझा। शोगुन ने बल का प्रयोग किया और कई चर्चो को तोड़ा गया। जीसस-मैरी की मूर्तियां जब्त करके तोड़ दी गईं। बाईबल समेत ईसाई धर्म की कई किताबें खुलेआम जलायी गईं। जितने जापानियों ने ईसाई धर्म अपना लिया था उनको प्रताड़ित किया गया। उनकी बलपूर्वक बुद्ध धर्म मे घर वापसी कराई गई। जिन्होंने मना किया, उनके सर काट दिए गए। कई ईसाइयों ने बौद्ध धर्म मे घर वापसी का नाटक किया और क्रिप्टो-क्रिश्चियन बने रहे। जापान में इन गुप्त इसाइयों को काकूरे ईसाई कहा गया। काकूरे ईसाइयों ने बौद्धों के डर से ईसाई धर्म से संबधित कोई भी किताब रखनी बन्द कर दी। जीसस और मैरी की पूजा करने के लिए इन्होंने प्रार्थना बनायी जो सुनने में बौद्ध मंत्र लगती पर इसमें बाइबल के शब्द होते थे। ये ईसाई प्रार्थनाएँ काकूरे-क्रिश्चियनों ने एक पीढ़ी से दूसरी पीढ़ी को मौखिक रूप से हस्तांतरित करनी शुरू कर दी। वे बुद्ध के जैसी दिखने वाली मूर्ति, जो वास्तव में माँ मरियम की थी, की पूजा करते थे। 1550 से ले कर अगले 400 सालों तक काकूरे ईसाई बौद्ध धर्म के छद्मावरण में रहे। 20वीं शताब्दी में जब जापान औद्योगिकीकरण की तरफ बढ़ा और बौद्धों के धार्मिक कट्टरवाद में कमी आई तो इन काकूरे इसाइयों ने बौद्ध धर्म के मुखौटे से बाहर निकल अपनी ईसाई पहचान उजागर की।
अन्य देशों में
बालकन और एशिया माइनर, मध्यपूर्व, सोवियत रूस, चीन, नाज़ी जर्मनी समेत भारत में भी क्रिप्टो क्रिश्चियनों की बहुतायत है। गुप्त इसाई एशिया माइनर के देशों सर्बिया में द्रोवर्तस्वो, साइप्रस में पत्सलोई, अल्बानिया में लारामनोई, लेबनान में क्रिप्टो मरोनाईट व इजिप्ट में क्रिप्टो कोप्ट्स कहलाते हैं।
अंतर-ईसाई मामले
गैर-ईसाई समाज में गुप्त रूप से अपने विश्वास का अभ्यास करने वाले ईसाइयों के अलावा, क्रिप्टो-कैथोलिक बहुसंख्यक प्रोटेस्टेंट, या प्रोटेस्टेंट-प्रभुत्व वाले क्षेत्रों और पूर्वी रूढ़िवादी देश। उदाहरण के लिये, कैथोलिक धर्म पर प्रतिबंध लगा दिया गया था और व्यक्तिगत कैथोलिकों को इंग्लैंड में 1558 से कानूनी रूप से सताया गया था। इसने रेक्यूसेंसी को प्रेरित किया, विशेष रूप से आयरलैंड में। इसी तरह, कैथोलिक धर्म को रूसी साम्राज्य में, पूर्वी रूढ़िवादी के पक्ष में, और स्कैंडिनेविया में लूथरनवाद के पक्ष में दबा दिया गया था। क्रिप्टो-प्रोटेस्टेंट ने कभी-कभी कैथोलिक क्षेत्रों में अभ्यास किया है। प्रारंभिक आधुनिक युग के दौरान, फ़्रांसीसी ह्यूगेनोट के अनुसरण नैन्टेस के आदेश का निरसन के लिए यह मामला था। अभी हाल ही में, इरीट्रिया में प्रोटेस्टेंट, एक ईसाई-बहुल देश, आबादी का लगभग 2% है और अक्सर अधिकारियों द्वारा उत्पीड़न और यातना से बचने के लिए गुप्त रूप से अभ्यास करता है। इसके अतिरिक्त, बाल्कन और पूर्वी यूरोप में ऐतिहासिक रूप से पूर्वी रूढ़िवादी आबादी जो विभिन्न रोमन कैथोलिक राज्यों (वेनिस गणराज्य, ऑस्ट्रो-हंगेरियन साम्राज्य, और पोलिश-लिथुआनियाई राष्ट्रमंडल ) मध्य युग से प्रारंभिक आधुनिक युग के माध्यम से अक्सर कैथोलिक विश्वास को न अपनाने के लिए हिंसक रूप से सताया जाता था। समझौता अधिनियमित किया गया था जिसके तहत इन पूर्व रूढ़िवादी लोगों (जैसे पश्चिमी यूक्रेन में) को उनके चर्च संबंधी मामलों पर पोप के अधिकार क्षेत्र को मान्यता देने की शर्त पर अपने अनुष्ठान की ख़ासियत को बनाए रखने की अनुमति दी गई थी, फिर भी कई मामलों में वफादार बनाए रखा उनके पदानुक्रमों द्वारा की गई सतही रियायतों के बावजूद उनकी रूढ़िवादी पहचान।
काराकोल
काराकोल( किरगिज़: Каракол, अंग्रेज़ी: Karakol ), जिसका एक पुराना नाम प्रझ़ेवाल्स्क ( Пржевальск, Przhevalsk ) भी था, मध्य एशिया के किर्गिज़स्तान देश का चौथा सबसे बड़ा शहर है और उस राष्ट्र के इसिक कुल प्रांत की राजधानी भी है। यह प्रसिद्ध इसिक कुल झील के पूर्वी छोर पर चीन की सरहद से १५० किमी दूर स्थित है। 'प्रझ़ेवाल्स्क' शब्द में बिंदु-वाले 'झ़' अक्षर के उच्चारण पर ध्यान दें क्योंकि यह 'झ', 'ज' और 'ज़' से अलग है और अंग्रेज़ी के 'टेलिविझ़न' और 'मेझ़र' शब्दों के आने वाली ध्वनि से मिलता है।
विवरण
काराकोल की स्थापना १ जुलाई १८६९ में एक रूसी साम्राज्य की सैनिक चौकी के रूप में हुई थी। जैसे-जैसे यहाँ रूस से यात्री आते गए इसकी आबादी बढ़ती गई। 'कारकोल' का मतलब 'काला हाथ' है और समझा जाता है कि यह नाम यहाँ की काली मिटटी से सने किसानों के हाथों पर पड़ा है। सन् १८८० में यहाँ बहुत से मुस्लिम चीनी आ बसे जो चीन में हो रही लड़ाइयों से भाग रहे थे। इन्हें रूस में दूंगन लोग कहा जाता था और इनके आने से काराकोल की जनसँख्या और बढ़ी। १८८८ में जब यहाँ पर एक तिब्बत जा रहे प्रसिद्ध खोज-यात्री निकोलाई प्रझ़ेवाल्स्की ( Nicholay Przhevalsky ) की टाईफ़ाइड से मौत हो गई तो इस शहर का नाम उसके सम्मान में बदलकर प्रझ़ेवाल्स्क रख दिया गया। इस फ़ैसले के विरुद्ध शहर में शिकायतें हुई और १९२१ में इसका नाम फिर से 'काराकोल' रख दिया गया। १९३९ में सोवियत तानाशाह जोसेफ़ स्टैलिन ने निकोलाई प्रझ़ेवाल्स्की की जन्म-शताब्दी के मौक़े पर यह नाम फिर बदलकर 'प्रझ़ेवाल्स्क' कर दिया। १९९१ में जब सोवियत संघ ख़त्म हुआ और किर्गिज़स्तान को आज़ादी मिली तो इसका 'काराकोल' नाम फिर बहाल हुआ।
काराकोल किर्गिज़स्तान का एक महत्वपूर्ण पर्यटन केंद्र है। यहाँ स्किथी लोगों जैसी बहुत सी प्राचीन संस्कृतियों के निवास रहा है और सैलानी यहाँ मिले शिला-नक़्श और स्किथी कांसे की वस्तुएँ देखने आते हैं। यहाँ के लकड़ी की मस्जिदे और गिरजे उनमें लोकप्रीय हैं। इसके अलावा यहाँ रविवार को पशु ख़रीदने-बेचने का बाज़ार लगता है। यहाँ से २० मिनट की दूरी पर तियान शान के पहाड़ों में एक स्की करने का लोकप्रीय स्थल भी है। सोवियत ज़माने में नौसेना के लिए टोरपीडो बम यहाँ इसिक कुल झील में परखे जाते थे लेकिन उनसे सम्बंधित क्षेत्रों में आम लोगों का प्रवेश वर्जित है।
तुर्की के प्रधानमंत्रियों की सूची
तुर्की के स्वतंत्रता संग्राम दौरान 1920 में उस स्थान की स्थापना के बाद से तुर्की के प्रधानमंत्रियों की एक पूरीसूची है । प्रधानमंत्री मंत्रिमंडल के साथ-साथ सरकार की कार्यकारी शाखा के प्रमुख थे। 2017 के संवैधानिक जनमत संग्रह के बाद, प्रधान मंत्री के कार्यालय को समाप्त कर दिया गया और राष्ट्रपति 2018 के आम चुनाव के बाद कार्यकारी शाखा के प्रमुख बन गए।
पूर्ववर्ती ओटोमन साम्राज्य के भव्य जादूगरों की सूची के लिए, ओटोमन ग्रैंड विज़ियर्स की सूची देखें।
जय मेहता
जे मेहता एक भारतीय व्यवसायी हैं । श्री महेंद्र मेहता और श्रीमती सुनायना मेहता के पुत्र श्री जे मेहता, श्री ननजी कालिदास मेहता, मेहता ग्रुप के मालिक के नवासा हैं। मेहता ग्रुप का व्यापार अफ्रीका, भारत, कनाडा और अमेरिका में फैला हुआ है। बॉलीवुड की जानी-मानी अभिनेत्री जूही चावला के पति []
व्यापार के हित
मेहता ग्रुप की भारत में दो कम्पनियाँ हैं :
सर्वकालिक एशियाई खेल पदक तालिका
राष्ट्रीय ओलम्पिक समिति द्वारा जीते गये पदकों की सूची
नीचे एशियाई खेलों के ग्रीष्मकालीन संस्करण में 1951 से 2018 तक पदक जीतने वाले देश सम्मिलित हैं। इस सूची में शीतकालीन खेलों में राष्ट्रीय ओलम्पिक समितियों द्वारा जीते गये पदक शामिल नहीं हैं। तिरछे अक्षरों में लिखे राष्ट्र अब एशियाई खेलों का हिस्सा नहीं हैं।
जय मेहता
व्यापार के हित
इंडियन प्रीमियर लीग के कोलकाता नाईट राइडर्स टीम में शाहरुख़ ख़ान के साथ श्री जे मेहता की भी सांझेदारी है।
व्यक्तिगत जीवन
जे मेहता पूर्व मिस इंडिया और भारतीय अभिनेत्री जूही चावला के पति हैं। इससे पूर्व जे मेहता की शादी सुजाता बिरला, उद्योगपति यश बिरला की बहन से हुयी थी जिनकी मृत्यु  1990 में फ्लाइट ६०५ प्लेन में हुयी थी।  जे मेहता और जूही चावला की एक पुत्री (जाहनवी मेहता) और एक पुत्र (अर्जुन  मेहता ) है।.
लूसर्न
ल्यूसर्न ( /लू सɜːर्न /, ) या लूसर्न या लुज़र्न (  देश के जर्मन भाषी हिस्से में मध्य स्विट्जरलैंड का एक शहर है। ल्यूसर्न ल्यूसर्न के कैंटन की राजधानी है और इसी नाम के जिले का हिस्सा है। लगभग 82,000 लोगों की आबादी के साथ, ल्यूसर्न मध्य स्विट्जरलैंड में सबसे अधिक आबादी वाला शहर है, और इस क्षेत्र में अर्थशास्त्र, परिवहन, संस्कृति और मीडिया का एक केंद्र है। शहर के शहरी क्षेत्र में लगभग 220,000 लोगों की कुल आबादी के साथ 19 नगर पालिकाओं और कस्बों का समावेश है।
झील ल्यूसर्न के तट पर अपने स्थान के कारण और इसका बहिर्वाह, रिउस नदी, स्विस आल्प्स में माउंट पिलाटस और रिगी की पहुंच में, ल्यूसर्न लंबे समय से पर्यटकों के लिए एक गंतव्य रहा है। शहर के स्थलों में से एक चैपल ब्रिज, एक लकड़ी का पुल पहली बार 14वीं शताब्दी में बनाया गया था।
ल्यूसर्न की आधिकारिक भाषा जर्मन है, लेकिन मुख्य बोली जाने वाली भाषा एलेमेनिक स्विस जर्मन बोली, ल्यूसर्न जर्मन का स्थानीय संस्करण है।
प्रारंभिक इतिहास और स्थापना (750-1386)
छठी शताब्दी में रोमन साम्राज्य के पतन के बाद, जर्मनिक अलेमेनिक लोगों ने वर्तमान स्विटजरलैंड के इस क्षेत्र पर अपना प्रभाव बढ़ाया।
750 के आसपास सेंट लेओडेगर के बेनिदिक्तिन मठ की स्थापना की गई थी, जिसे बाद में 9वीं शताब्दी के मध्य में अलसैस में मर्बैक एब्बे द्वारा अधिग्रहित किया गया था, और इस समय तक यह क्षेत्र लूसियारिया के रूप में जाना जाने लगा था।
नाम की उत्पत्ति अनिश्चित है, यह संभवतः पाइक, ल्यूसियस के लैटिन नाम से ली गई है, इस प्रकार ऱेईस नदी में एक पाईक मछली पकड़ने की जगह को नामित किया गया है। नाम प्रारंभिक समय से लैटिन ल्यूसर्न "लालटेन" के साथ लोकप्रिय व्युत्पत्ति से जुड़ा था।
1178 में ल्यूसर्न ने मुरबाक अभय के अधिकार क्षेत्र से अपनी स्वतंत्रता हासिल कर ली, और शहर की स्थापना संभवत: उसी वर्ष हुई थी। गोथर्ड व्यापार मार्ग से बढ़ते वाणिज्य के लिए रणनीतिक रूप से स्थित प्रवेश द्वार के रूप में शहर को महत्व मिला।
शहर से शहर-राज्य तक (1386-1520)
1415 में ल्यूसर्न ने सम्राट सिगिस्मंड से रीचस्फ्रेहाइट प्राप्त किया और स्विस संघ का एक मजबूत सदस्य बन गया। शहर ने अपना बुनियादी ढांचा विकसित किया, करों को बढ़ाया और अपने स्थानीय अधिकारियों को नियुक्त किया। शहर की 3000 की आबादी ब्लैक प्लेग और 1350 के आसपास कई युद्धों के कारण लगभग 40% कम हो गई।
1419 में शहर के रिकॉर्ड एक पुरुष के खिलाफ पहला डायन मुकदमा दिखाते हैं।
स्विस-कैथोलिक शहर (1520-1798)
संघ के बढ़ते शहरों में, ल्यूसर्न नए निवासियों को आकर्षित करने में विशेष रूप से लोकप्रिय था। मुख्य रूप से कैथोलिक रहते हुए, ल्यूसर्न ने 1453 से 1616 तक अपने स्वयं के वार्षिक जुनूनी नाटक की मेजबानी की, जो प्रति दिन 12 घंटे के प्रदर्शन का दो दिवसीय खेल था। जैसा कि सुधार के दौरान संघ टूट गया, 1520 के बाद, अधिकांश आस-पास के शहर प्रोटेस्टेंट बन गए, लेकिन ल्यूसर्न कैथोलिक बने रहे। 1531 में कप्पेल की लड़ाई में प्रोटेस्टेंटों पर कैथोलिकों की जीत के बाद, कैथोलिक शहर संघ पर हावी हो गए। यह इस अवधि के दौरान था कि जेसुइट पहली बार 1567 में ल्यूसर्न आए, उनके आगमन के साथ मिलान के आर्कबिशप कार्डिनल कार्लो बोर्रोमो द्वारा काफी समर्थन दिया गया। हालांकि, इस क्षेत्र में ज्यूरिख, बर्न और बासेल जैसे प्रोटेस्टेंट शहरों का प्रभुत्व होना तय था, जिसने 1712 के टोगेनबर्ग युद्ध में कैथोलिक सेनाओं को हराया था। संघ में ल्यूसर्न की पहले की प्रभुत्व वाली प्रमुख स्थिति हमेशा के लिए खो गई थी। 16वीं और 17वीं शताब्दी में, युद्ध और महामारियाँ लगातार कम होती गईं और परिणामस्वरूप देश की जनसंख्या में जोरदार वृद्धि हुई।
ल्यूसर्न को एक किसान सेना ने घेर लिया और 1653 के स्विस किसान युद्ध में विद्रोहियों के साथ एक शांति संधि पर हस्ताक्षर किए।